ศิลปินกราฟฟิตี้ ถูกคุกคามกลางดึกหลังโพสต์ภาพ ปรีดี-คณะราษฎร์ บนกำแพงวัดราชนัดดาฯ
ศิลปินกราฟฟิตี้โพสต์แจ้งถูกเจ้าหน้าที่นอกเครื่องแบบคุกคามกลางดึก หลังโพสต์ภาพฉายโปรเจคเตอร์รูปปรีดีและคณะราษฎรบนกำแพงวัดราชนัดดาฯ ในวันครบรอบ 88 ปี อภิวัฒน์สยาม 24 มิ.ย.247525 มิ.ย.2563 เวลา 0.23 น. Headache Stencil ศิลปินกราฟฟิตี้เสียดสีการเมือง โพสต์ลงเพจของตนว่ามีเจ้าหน้าที่นอกเครื่องแบบจำนวน 4 นาย มารอพบที่คอนโดมิเนียมที่เขาพักอาศัย โดยเขายังระบุอีกว่าเจ้าหน้าที่มาโดยไม่ได้แสดงหมาย และแจ้งว่ามาเพื่อดูแลเท่านั้น ภายหลังเขาได้โพสต์ว่าตนอยู่ในที่ปลอดภัยแล้วและในตอนเช้าเขาได้โพสต์ภาพจากกล้องวงจรปิด เป็นภาพชายในชุดไปรเวทจำนวน 4 คน เข้าไปที่บริเวณใต้คอนโดมิเนียมของเขา โดยในภาพกล้องวงจรปิดระบุเวลาว่า 22.33 น.เหตุการณ์นี้เกิดขึ้นหลังจากที่เขาโพสต์ภาพการฉายโปรเจคเตอร์ภาพปรีดี พนมยงค์ บริเวณโลหะปราสาท วัดราชนัดดารามวรวิหาร และภาพเหตุการณ์ทำอภิวัฒน์สยามของคณะราษฎร ในเวลาประมาณ 1.00 น. ของวันที่ 24 มิ.ย. 2563 ซึ่งเป็นวันครบรอบ 88 ปี คณะราษฎรทำการอภิวัฒน์สยามเมื่อปี 2475ทั้งนี้เขาเคยถูกคุกคามในลักษณะนี้มาก่อนแล้ว เมื่อครั้งที่เขาพ่นภาพกราฟฟิตี้นาฬิกาปลุกที่มีภาพใบหน้าพล.อ.ประวิตร วงษ์สุวรรณ บนสะพานลอยแห่งหนึ่งบนถนนสุขุมวิท จนสุดท้าย 6 ก.พ.2559 เขาต้องประสานกับเจ้าหน้าที่ตำรวจและถูกปรับเป็นเงิน 3000 บาทด้วยข้อหาร่วมกันขูด ขีด กะเทาะ ขีด เขียน พ่นสี หรือทำให้ปรากฏด้วยประการใดๆ ที่กำแพง ที่ติดกับถนน บนถนน หรืออยู่ในที่สาธารณะ โดยไม่ได้รับอนุญาต
ศิลปินกราฟฟิตี้โพสต์แจ้งถูกเจ้าหน้าที่นอกเครื่องแบบคุกคามกลางดึก หลังโพสต์ภาพฉายโปรเจคเตอร์รูปปรีดีและคณะราษฎรบนกำแพงวัดราชนัดดาฯ ในวันครบรอบ 88 ปี อภิวัฒน์สยาม 24 มิ.ย.247525 มิ.ย.2563 เวลา 0.23 น.
Headache Stencil,โลหะปราสาท,วัดราชนัดดารามวรวิหาร,88 ปี คณะราษฎร